LidanRubinov/Halacha-QA huggingface dataset:
שאלה: כשרות כלי פלסטיק: נכנסתי לדירה חדשה בה מצאתי קופסאות פלסטיק המתאימות לשימוש במיקרוגל. שאלתי היא האם ניתן להכשירן ולהשתמש בהן? אם כן האם ע"י שפיכת מים רותחים עליהם או חימום מים בתוכן ע"י המיקרוגל(לפי עיקרון "כבולעו כך פולטו") או שמא בדרך אחרת? מראש!
תשובה: הטוב ביותר הוא להגעיל את הכלים בתוך כלי ראשון. כלומר: להרתיח מים בסיר, ולהכניס את כלי הפלסטיק לתוך המים המבעבעים על האש.  כמובן יש להקפיד שהכלי יהיה נקי לחלוטין, ושלא יהא בשימוש במשך 24 שקודמות לכלי. הרב עודד מילר
שאלה: כשרות על תבניות אפיה חד פעמיות: הרב קניתי תבניות אפייה חד פעמיות ממתכת, וראיתי שבשונה מבדרך כלל- אין עליהם כשרות. תבניות כאלה בכלל צריכות הכשר? אם כן, מה אני צריך לעשות?
תשובה: ב"ה שלו-ם וברכה בשנים האחרונות לא שמעתי שמצאו בארץ שומן מהחי על תבניות או כלים. חג שמח הרב חגי בר גיורא
שאלה: יבול נכרי או אוצר בית דין?: האם יש ביבול נכרי איסור דאורייתא? מה עדיף, יבול נכרי או אוצר בית דין?
תשובה: איסור דאורייתא אין ביבול נכרי, אבל קדושת שביעית יש, ויש דעה שיש בזה איסור ספיחין. אם קונים מאוצר בית דין מחזקים את החקלאות היהודית, הם עושים זריעה מוקדמת לפני ראש השנה, מלקטים אחר כך ושומרים שביעית במשך השנה. אם אפשר לעודד שומרי שביעית זה טוב, אך מצד הכשרות בלבד גם יבול נכרי מותר.
שאלה: האם לא יצאו י"ח שופר?: ציבור שלם,שבעל תוקע תקע לו,ובגלל שהיה לו פצעים ביד,הוא לבש כפפה על היד וכך תקע,האם נכון שלא יצאו י"ח,כי זה חציצה? הציבור ביקש לדעת מה תשובתם?
תשובה: ב"ה שלו-ם וברכה היות ושמעו קול שופר מהפה של תוקע יצאו ידי חובה. הרב חגי בר גיורא
שאלה: המחיר הנקוב נמוך מדי: בקשר לשאלה "המחיר הנקוב נמוך מדי". התאכזבתי מהאכזריות של התשובה וחוסר החסידות. בתור צרכן נבון וחסיד ובעל עסק, ברור לי שהגישה היהודית צריכה להיות להפעיל שיקול דעת - אם המחיר טיפה זולה מדי ותהיה רק שחיקה ברווח ואולי קצת מתחת למחיר עלות ועם המחיר ממש זול וייגרום להפסד גדול לבעל עסק. התשובה אכן נכונה חוקית, ובעל העסק חייב למכור במחיר ואסור להתחמק (השאלה היתה יכולה להיות מצד הבעל עסק) אבל, הצרכן החסיד היה רוצה להרבות אהבה בעולם ולהעיר לבעל עסק כדי א) לא ייגרום הפסד גדול על העסקה הזאת וב) להזהיר אותו על הטעות כדי להציל את הפרנסה להמשך. השאלה נשאלה בהמשך לשאלה "המחיר הנקוב נמוך מדי"
תשובה: כפי שכתבת השאלה הייתה לפי הדין ולא לפי מידת חסידות, ובוודאי שממידת חסידות במקרה שהלקוח רואה שנפלה שגגה מצד המוכר מצוה ליידעו, ולא לנצל את החוק כלשונו. רק אעיר שלצערי אני נתקל אישית דבר יום ביומו ברשתות המזון שנוקטות באופן שיטתי בדרך זו, וכשהלקוח מגיע לקופה הוא מחויב אוטומאטית במחיר הגבוה, ורק אם היה נבון לבדוק בקבלה שם לב לטעות, וברוב המקרים הוא מוותר על המלחמות. ולעיתים זה קורה בקופה אפילו טרם ששילם שמתברר לו המחיר האמיתי הגבוה, ומוותר מחמת שאין לו כח וזמן לחזור שוב לחפש במדפי החנות. ומראש, קשה מאד לדעת היכן יש טעות משום שישנם מבצעים המשתנים מדי יום ביומו שנועדו למשוך לקוחות, כך שקשה לדעת אם המחיר הוא טעות, ובהרבה מקרים יש על אותו מוצר שתי מדבקות שונות, או על שני מוצרים זהים שתי מדבקות שונות, וכדי להגן על הצרכן בא החוק הטוב והצודק הזה שמכריח את המוכרים לשים לב טוב ולהימנע מגזל ואונאה, הגם שיתכן שלפעמים בשוגג המוכר יוצא נפסד. הרב ניר אביב
שאלה: האם מוכרים לא יכולים לטעות?: סליחה אך לא הבנתי את ההגיון התורה מצווה אותנו "ועשית הישר והטוב", אם מוכר כתב בטעות מחיר אחר אז נחייב את בעל הבית להפסיד כי כך החוק אומר? היכן הדרך ארץ? היכן הנעימות? דרכיה דרכי נועם וכל נתיבותיה חוקי המדינה גם מתירים הרבה דברים אחרים האם נעשה גם אותם כי אלו חוקי המדינה? חג שמח ומלא בטוב :) השאלה נשאלה בהמשך לשאלה "המחיר הנקוב נמוך מדי"
תשובה: א. כפי שכתבת השאלה הייתה לפי הדין ולא לפי מידת חסידות, ובוודאי שממידת חסידות במקרה שהלקוח רואה שנפלה שגגה מצד המוכר מצוה ליידעו, ולא לנצל את החוק כלשונו. רק אעיר שלצערי אני נתקל אישית דבר יום ביומו ברשתות המזון שנוקטות באופן שיטתי בדרך זו, וכשהלקוח מגיע לקופה הוא מחויב אוטומאטית במחיר הגבוה, ורק אם היה נבון לבדוק בקבלה שם לב לטעות, וברוב המקרים הוא מוותר על המלחמות. ולעיתים זה קורה בקופה אפילו טרם ששילם שמתברר לו המחיר האמיתי הגבוה, ומוותר מחמת שאין לו כח וזמן לחזור שוב לחפש במדפי החנות. ומראש, קשה מאד לדעת היכן יש טעות משום שישנם מבצעים המשתנים מדי יום ביומו שנועדו למשוך לקוחות, כך שקשה לדעת אם המחיר הוא טעות, ובהרבה מקרים יש על אותו מוצר שתי מדבקות שונות, או על שני מוצרים זהים שתי מדבקות שונות, וכדי להגן על הצרכן בא החוק הטוב והצודק הזה שמכריח את המוכרים לשים לב טוב ולהימנע מגזל ואונאה, הגם שיתכן שלפעמים בשוגג המוכר יוצא נפסד. ב. מבלי להיכנס לסוגיית דינא דמלכותא דינא, לכו"ע חוקי המדינה בעניין מסחר וצרכנות מחייבים את כולם משום שהחוק הוא מנהג הסוחרים ("מנהג המדינה") וכולם באים לסחור על דעת זה, ולכן אין כאן בעיה של גזל. הדין מבואר בשו"ע (חו"מ סימן רל"ב סע' ו') שכתב ו "שכל הנושא ונותן סתם, על מנהג המדינה הוא סומך", וכן במקומות רבים נוספים. ישנו כלל בדיני ממונות שכל תנאי שבממון שהתנו שני הצדדים ביניהם התנאי קיים (ראה בבא מציעא נ"א ע"א), אלא אם כן ישנו הדבר מנוגד לדין תורה. המנהג הידוע והנהוג במדינה הוא כאילו הותנה התנאי במפורש בין שני הצדדים. מי שלא מוכן לסחור בתנאים אלה שלא יעסוק בזה או שיתלה שלט מאיר עיניים במקום בולט שבו הוא מסביר את תנאי המכר שלו, ואז מי שרואה את השלט יודע להיזהר ומחליט על פי בחירתו האם ברצונו לקנות שם. ג. החוק הזה הוא תקנה טובה לטובת הצרכנים, ובמקרה כזה כו"ע דינא דמלכותא דינא. עיין במקורות בספרי מעשה רשת עמ' 90 בשם הגרי"ש אלישיב והרב הלברשטאם. הרב ניר אביב
שאלה: מפטיר בשבת שובה: האם אדם שאינו שומר שבת ראוי לקרוא מפטיר שבת שובה? השאלה נשאלה בהמשך לשאלה "מפטיר בשבת שובה"
תשובה: בהנחה שהוא מוגדר כ"תינוק שנשבה", יש מקום גם להעלותו למפטיר בשבת שובה אם יש בכך צורך גדול (עיין בשו"ת יד אפרים סי' יג הנ"ל), ועל כל פנים אם הגבאי כבר קרא לו בוודאי אין למחות על כך ולבייש אותו. וכאמור, בעניינים אלו שיש בהם שיקולים מורכבים ותלויים בהיכרות קרובה של האיש והציבור החלטת רב בית הכנסת היא הקובעת הלכה למעשה ואין שום משמעות לחוות דעת של רב חיצוני.
שאלה: סכך לא ידוע: יש לנו בבית סכך של חברת שפע סכך. אינני מוצא דרך לדבר עם החברה הזאת. אינני יודע אם לסכך היה ישנו הכשר - אם לא אצליח לברר האם לא יהיה אפשר להשתמש בסכך הזה בכלל מחמת ספק?
תשובה: וברכת ד' גם אני לא מכיר את החברה, אבל נראה שיש להשתדל לברר. אבל אם זה ייצור מיוחד לסכך נראה שאפשר להקל מכיוון שיש כאן אולי כלי מדרבנן (אין לו לבזבזים) ובמקום ספק אפשר להקל. חג שמח יהודה הלוי עמיחי מכון התורה והארץ
שאלה: קיום מצוות לאחר המוות - המשך: דיברתי עם חבדניק והוא אמר לי על סמך הגמ הזו שהרבי יכול להיות משיח, האם הוא צודק? הוא אמר גם שהוא מתפלל אליו משום שצדיקים במותם נקראים חיים והוא יכול לבוא ולעזור לו. השאלה נשאלה בהמשך לשאלה "קיום מצוות לאחר המוות"
תשובה: כפי שידעו לי הרבי מלובביץ' אף פעם לא אמר על עצמו שהוא המשיח. אנו מתפללים אל הקב"ה שיעזור לנו בזכות הצדיקים - כך ראוי ונכון לנהוג וכן נהגו ישראל במשך כל הדורות. שנה טובה
שאלה: ביסוס למעמד הר סיני: רגילים לומר שאי אפשר להמציא את סיפור מעמד הר סיני, כיוון שהמסורת שעוברת בעם היא על משהו שנעשה לפני עם שלם ולא יכול להיות שישכנעו את העם שקרה לו משהו שלא באמת קרה לו. אבל, ישנם סיפורים (לדוגמא, אצל האינדיאנים) על התגלויות שנעשו לעיני שבטים שלמים, או אפילו לעיני האנושות כולה. מכאן מוכח שאפשר לשכנע קבוצה גדולה שקרה להם משהו לא אמיתי. א"כ איך אפשר להוכיח את מעמד הר סיני?
תשובה: וסליחה על העיכוב. איני מכיר את סיפורי האינדיאנים במדוייק, ולכן אוכל להתייחס רק ברמה העקרונית. ודאי שאפשר להמציא סיפורים על דברים שהיו לפני עידן ועידנים, ושאין להם כל השלכה על החיים בפועל, אלא הם מתפקדים רק כמיתולוגיה עממית. הייחוד במעמד הר סיני (ובכל ארועי יציאת מצרים ודור המדבר) הוא מרחק הזמן הקצר יחסית, וכן היות מעמד הר סיני דורש מהפכה מעשית בחיי האומה. מעבר לכך אשמח אם תרצה לצרף לי תעוד או לפחות תיאור נאמן למקור של הסיפורים עליהם שאלת, וכך אוכל להתייחס יותר.
שאלה: יבול נכרי במנה חמה?: האם המנה חמה של אסם "נודלס בטעם בקר" מכילה יבול נכרי.?
תשובה: ב"ה שלו-ם וברכה אני מניח שבנתיים הכל משישית. חג שמח הרב חגי בר גיורא
שאלה: קניות בשנת אבל: מה הן ההגבלות בקניית בגדים בשנת אבל? האם מותר לקנות פלאפון בשנת אבל?
תשובה: כאשר אב או אם נפטרים נחשבים ילדיהם כאבלים עד י"ב חודש מפני כבודם. בזמן זה שעסוק באבל הוריו, אסור האבל בדברים המביאים לשמחה. אך קניות שיש בהם צורך אמיתי מותר אף לדעות המחמירות בתוך י"ב חודש. ע"כ אם יש צורך בפלאפון חדש מותר לקנותו בזמן זה. בקניית ולבישת בגדים חדשים אף ללא צורך, קיים שוני בין מנהגי האשכנזים לספרדים: יש מהפוסקים הספרדים שכתבו שהעיקר הוא שמותר ללבוש את כל סוגי הבגדים לאחר השבעה למעט בגד חדש ולבן אותו מותר ללבוש רק כאשר יגיע אחד משלשת הרגלים ובתנאי שעברו 30 יום (ילקוט יוסף), לשיטתם מותר לקנות פלאפון חדש אף ללא צורך מסוים. לעומת זאת, הרמ"א והפוסקים האשכנזים כתבו שהמנהג להימנע מקנייה של בגדים חשובים שאין הכרח לקנותם כל י"ב חודש (אך מכנסיים ובגדים פשוטים מותר). אמנם, מי שבלו בגדיו או שמעוניין לקנות בגד חדש לחג או אשה שמרגישה שאין לה מה ללבוש יכול לקנות ('גשר החיים', 'מעולם ועד עולם'). ה'ערוך השולחן' כתב אפשרות לקנות בגד שאינו הכרחי, וזאת ע"י שאדם אחר ילבש את הבגד החדש קודם לבעלים זמן מה וכך יהיה מותר אף לקנות בגדים חדשים וללבשם. בשורות טובות, הרב אברהם רוזנברג
שאלה: מעשר כספים לנסיעות: האם בני יכול להשתמש בכספי מעשרות מכסף שהרוויח בעבודה לנסיעות לישיבה התיכונית שבה הוא לומד מאחר שמצבינו הכלכלי דחוק.
תשובה: מעשר כספים הינו מנהג וטוב לומר בלי נדר. כול הוצאות תלמיד בישיבה תיכונית - שכ"ל,נסיעות יכולות להיות חלק ממעשר כספים
שאלה: קניית עץ בוגר ללא שתילה בשמיטה: אני מעוניין לקנות מהמשתלה עץ פרי בוגר (בן עשרות שנים), הוא נמצא במשתלה בעציץ ענק מאוד. אני מעוניין לקנות אותו ולהניח אותו איך שהוא עם העציץ אצלי בחצר, בלי לשתול. האם זה מותר בשמיטה?
תשובה: וברכת ד' אפשר להעביר עציץ נקוב מהמשתלה לחצר ובתנאי שתחת העציץ (כולל הנוף) תהיה יריעת ניילון אטומה או פח. אפשר לעטוף את כל העץ בניילון בזמן העברה. במקרה שאין אפשרות כזאת אפשר להעביר גם ללא ניתוק ולהסתמך על דעות הסוברות שאין בהעברה פעולה חקלאית האסורה, אבל זה רק בשעת דחק גדולה. שבוע טוב הרב יהודה הלוי עמיחי מכון התורה והארץ כפר דרום שבי דרום
שאלה: ת על זכויית יוצרים: הרב, אני יודע שהרב אוסר להשתמש בתוכנה לצורכי מסחר. לכן, מה יהיה הדין: 1. אדם בשוק שמוכר תוכנות לא חוקיות (למשל שהוריד באינטרנט), האם מותר לקנות ממנו? 2. מקרה יותר בעייתי- יש אתר אינטרנט שכדי להשתמש בו דורשים סכום סמלי. חלק משירותיו הם הורדות של תוכנות וכד ללא רשיון. האם מותר לשלם לאתר כזה ולהשתמש בו? מאוד חשובה לי השאלה השני, ואין אליה התייחסות באתר.
תשובה: 1. לא 2. נראה שלא. אם התוכנות גזולות זה גזל!
שאלה: הכשרת סכין עם קת פלסטיק: האם אפשרי להגעיל סכין פרווה שחתכו איתה בצל על קרש חיתוך בשרית כאשר יש לסכין כת מפלסטיק? וחג שמח
תשובה: למעשה אין כלל צורך להכשיר את הסכין! הרחבה: א. בגמ' (חולין דף קיא, ב) מבואר שאם חותכים דבר חריף בסכין בשרי - הדבר החריף מקבל טעם מהסכין ואסור לאכלו עם חלב, אף שהן המאכל והן הסכין קרים לחלוטין. וכן נפסק בשולחן ערוך בסימן צו. ב. בגמ' מבואר שהדבר החריף מקבל דין הסכין. אך לגבי השאלה האם סכין פרווה מקבלת דין הדבר החריף - דבר זה נתון במחלוקת אחרונים: לדעת רוב האחרונים אין להחמיר בזה (אבן העוזר, רעק"א, חוות דעת, ישועות יעקב, שואל ומשיב), אך המשנה ברורה (תנא, ס"ק צ) מכריע כדעת המגן אברהם (ס"ק לא) שהסכין מקבלת את דין הדבר החריף. על כן לכתחילה, אין לחתוך דבר חריף בסכין פרווה על משטח חלבי בשרי בן יומו, אך בדיעבד אם עשה כן - הסכין נשארת להיות פרווה. ג. בגמ' הוזכר שדבר חריף מקבל טעם רק מסכין, ולא ממשטח חיתוך. רק החכמת אדם (כלל נו, דין ב) חידש שאף כאשר חותך דבר חריף בסכין סתמי על משטח חיתוך בשרי - גם אז הדבר החריף מקבל טעם בשר, ואסור לאכלו עם חלב. מכל הנ"ל עולה שאין צריך להכשיר את הסכין, משתי סיבות: א) לדעת רוב האחרונים סכין לא מקבלת טעם מדבר חריף, אלא רק הדבר החריף מקבל מן הסכין. ב) הטענה ש"דבר חריף" מקבל טעם ממשטח חיתוך ולא רק מסכין - הינה חידוש שמופיע רק בחכמת אדם, ובוודאי שלעניין דיעבד יש מקום גדול להקל בכך. הרב עודד מילר
שאלה: פיקוח נפש של ריסוס מול חשש סכנה של תולעים: כבוד הרב האם צריך לרסס את הסכך קיינעס, ההתלבטות היא כך מצד אחד הריסוס לא מתנדף כמו שאומרים שהרי יש ריח, והדבר מזיק מאד לאדם, ומכניס רעל לגופו, מאידך אולי יש חשש שיפול תולעת לתוך האוכל? אשמח להכוונה בעניין וחג שמח
תשובה: וברכת ד' יש לבדוק אם הקיינס נגועים או לא. אם אין נגיעות לא כדאי לרסס. שבוע טוב הרב יהודה הלוי עמיחי מכון התורה והארץ כפר דרום שבי דרום
שאלה: ההלכות הבסיסיות של סוכה וארבעת המינים: מהם ההלכות הבסיסיות של סוכה ושל ארבעת המינים?
תשובה: סוכה - צריך להקפיד קודם כל לבנות דפנות ואז סכך. הדפנות צריכות להיות חזקות ויציבות ולא לזוז ברוח. סכך- או ענפי אילן או מחצלת (שלא משמשת לשכיבה). יש שמשעינים את הסכך על משהו שלא מקבל טומאה ויש שמקפידים להיזהר על כך. צריך לדעת שלפי השו"ע מותר לכתחילה להשעין על דבר שלא ראוי לסיכוך, אך הוא גם מביא דעה שאוסרת (הר"ן). המ"ב מביא אחרונים שמחמירים. ופוסק שאם אינו יכול להחמיר- יעשה כך אך לא לכתחילה. ערוך השולחן מביא ירושלמי שלא חושש כלל מכך, ומסיים למה לנו להחמיר? למעשה: ספרדים- לא מחמירים. אשכנזים- מ"ב צריך להחמיר. ערוך השולחן לא להחמיר. כל אחד ואחד צריך להשתדל שתהיה לו אפשרות לישון בסוכה. בארץ האקלים טוב, וכל אחד צריך לבנות כדי שיהיה לו היכן לישון וזה יותר חשוב מהאכילה. מחוץ לסוכה מותר לאכול פירות וירקות אך מזונות לא לאכול מחוץ לסוכה. ארבעת המינים: הדס- משולש. לפחות שלושה טפחים. לפחות 24 ס"מ ר' חיים נאה. ערבה- לפחות 3 טפחים. אתרוג- לגבי אתרוג מורכב (שהיה מושרש עם עץ אחר, לדוג' לימון) יש להיזהר, מרן הרב קוק חיבר על כך ספר בשם פרי עץ הדר ושם הוא מברר את סיבת פסולם של אתרוגים מורכבים. גדולי ישראל פסלו אתרוג כזה כי זה לא המין שאליו התכוונה התורה, וגם החזו"א פסק שאסור וכן ערוך השולחן. נכון שמורכב יותר יפה, אך להקפיד לקנות לא מורכב. לאתרוג אמיתי יש בליטות והעוקץ שקוע בתוך הגומא, לעומת אתרוג מורכב שהעוקץ בחוץ. אם חותכים את הפרי המורכב כמעט ואין לו מוהל סביב לגרעיני הפרי, לעומת האמיתי שהוא כמעט לגמרי יבש עד הגרעינים.
שאלה: תשובה על הונאה שנגרמה מצד טעות הלקוח : לפני כעשר שנים - חברה בע"מ בבעלותי קיבלה הזמנה מלקוח- חברה ציבורית בע"מ. בהזמנה המחיר הנקוב מצד החברה הציבורית היה גדול בהרבה ממחיר המחירון שבין החברות. החברה שלי ביצעה את העבודה והגישה חשבונית לפי המחיר שהיה נקוב בהזמנה. החשבונית כובדה ע"י החברה הציבורית והכסף אכן שולם לחברתי. לאחר כמה שנים פניתי למנהל הרכש של החברה הציבורית ואמרתי לו כי נידמה לי שנפלה טעות לפני כמה שנים. הוא אמר לי לעזוב את הנושא ( יתכן כי לא רצה שהדבר יוודא למנכ"ל ויתכן כי לא הבין את גודל הסכום - כי לא הייתי בטוח בו ). שאלתי: 1. האם מיקרה כזה הינו עבירה על איסור גזל או הונאה או אי השבת אבידה? 2. האם תשובה על עבירה שכזו מחייבת החזר גם לאחר עשר שנים וגם למרות שמכתחילה היה יאוש בעלים? 3. אם התשובה על השאלה הקודמת הינה חיובית-האם הבירור עם מנהל הרכש - שמייצג מולי, בדרך כלל, את החברה - מספק?(מדובר בחברה ציבורית הניסחרת בבורסה ואין לאף אחד מהבעלים רוב של אחזקות ). האם הייתי חייב לפנות דווקא למנכ"ל כדי לבדוק אם אני חייב בהחזר? 4.האם עצם העובדה שאולי מנהל הרכש לא היה מודע לגובה הסכום ( גם אני איני בטוח שניתן היום למצוא בודאות מהו השיעור המדויק של הסכום ) מבטלת את הסכמתו לויתור 5. אודה לתשובה הלכתית, ע"פ דין - שהרי מבחינה אישית אני מרגיש שעיסקה זו לא השפיעה על מצב החברה הציבורית, וגם הם לא התנהגו עימי במידת הרחמים כשהייתי צריך, וע"פ מידת חסד -אני יודע שזהו קלקול חד פעמי שלי, שלא אעשה שוב ואני משתדל לתת צדקה ולעשות חסדים ככל הניתן,ואיני מרגיש שאני חייב לעשות זאת דווקא מול החברה הנ"ל ( אלא אם כן הדין מחייב )
תשובה: לדוד כל הנידון בשאלה זאת הוא בדיני אונאה בלבד! הייתי שמח לדעת פרטים נוספים בכדי שנוכל לענות : 1.האם מדובר בחברה שמייצרת דברים סטנדרטים או דברים מיוחדים 2.האם זה חברת עם מותג בעל שם שאנשים ישלמו יותר עבור החברה הזאת. שיהיה חג כשר ושמח! הרב נוחם בלס
שאלה: צבא ובנות: הרב,עזרת לי מאוד:) אשמח אם תכוון אותי לספרים ומקורות שאוכל לחפש בהם עוד מידע,חג שמח:) השאלה נשאלה בהמשך לשאלה "צבא ובנות"
תשובה: ב"ה לך. עייני בספרים הבאים: 1. שאילת שלמה חלק ז' 2. שו"ת דבר יהושע חלק ה' תשובה בנושא. 3. באתר ישיבה שני שיעורים של הרב שטיינר שליט"א על גיוס נשים, עם כל המקורות והדיונים, מאוד מומלץ. יש שם גם דפי מקורות שאפשר להוריד וללמוד. יש עוד מקורות רבים אך נראה לי שבמקורות שכתבתי תוכלי להגיע להמון מקורות נוספים. במידה ולא, חזרי וכתבי ואשתדל לכתוב עוד. סליחה על הקיצור הרב יצחק גרינבלט.
שאלה: תפילה עם כפכפים: נכתב בבן איש חי הלכות שנה א פרשת יתרו אות ג שאסור להתפלל קבקאב למי שאינו רגיל לנעול אותו כיוון שזה גורם לו לטרדה בתפילתו. במידה ומדובר בכפכפים כמו שאנו נועלים היום לכאורה אפשר לדייק מדברי הבן איש חי שרק למי שאינו רגיל להתפלל בהם אסור לו להתפלל עם כפכפים, אך למי שרגיל לנעול אותם יוכל להתפלל איתם. כל זה כמובן בהנחה שמדובר בכפכפים כמו שאנו נועלים היום. האם אין בזה איסור להתפלל מהסיבה שאין עומדים בהם לפני מלך?
תשובה: בודאי שלא ראוי להתפלל בכפכפים שאין עומדים בהם לפני אדם חשוב אך בשעת צורך גדול כמו חולה ח"ו או שאם ילך להחליף בנעלים יפסיד תפילה בציבור אז אפשר להקל.
שאלה: דיבור עם כמרים: יש לי חבר לא מאמין והוא טוען שהוא לא יאמין עד שהוא ידבר עם כמרים וישמע את הצד שלהם, 1. מותר לו? 2. מותר לי לתת לו מיילים של כמרים שיתכתב איתם?
תשובה: את השאלה הראשונה לא כך כך הבנתי. אדם שלא מאמין לא ישאל אם דבר מסוים הוא מותר או אסור, שהרי כדי שדבר יהיה אסור יש צורך שיהיה מי שיאסור. הצעתי היא שאדם זה ישאל ישירות, ואז תהיה אפשרות ללבן איתו בדיוק מהי כוונתו. ביחס לשאלה השניה, אצרף שאלה נוספת: אם אדם היה אומר שהוא אינו מאמין בערכם של מעשי חסד עד שלא יפגש עם פושעים וישמע את הצד שלהם, האם מותר לסייע לו? תשובה אחת לשתי השאלות, והיא שתלוי מי האדם. לאדם מבקש אמת, בריא בנפשו ועם כושר ניתוח סביר אז ודאי שמותר לסייע כדי שיהיה שלם עם האמת, ובכך לקיים 'וידעת היום והשבות אל לבבך כי ה' הוא האלוקים. אולם יש כאלו שהדבר יבלבל אותם, ויתכן שמפגש כזה רק יזיק ליכולתם בעתיד להגיע לאמת. לכן כדאי להתייעץ עם מישהו שמכיר את האדם הנ"ל, ויחד לחשוב אם הדבר יהיה לגביו לתועלת. אוסיף שבדרך כלל הדבר העיקרי המביא אנשים לאמונה הוא מפגש עם חיי אמונה, בבחינת 'טעמו וראו כי טוב ה' '. לכן הייתי מציע לחשוב כיצד אתה יכול להביא את חברך למפגש משמעותי עם חיי אמונה. אם תרצה הכוונה בכך תוכל לחזור אלי. בהצלחה.
שאלה: ארבעת המינים: 1. הלולב צריך שהעלים שלו יהיו ביחד או שזה ר שגם טיפה ישתחרר לצדדים? ומה יותר מהודר?, צריך גם שהעלים יהיו ירוקים או חומים? 2. אני צריך לתלוש עכשיו מהלולב 3 עלים כדי שאני יוכל לקשור אותם עם ההדס והערבה? ואיך לקשור אותם אחרי שאני מלפף אותם מסביבם? וגם מאיזה צד ההדס ומאיזה צד הערבה? 3. כמה עלים של הדס וערבה צריך מינימום כדי לצאת ידי חובה? כי מוכרים ערבה ראיתי רק שתי ענפים, והדס ראיתי 3, אם צריך 3 מכל דבר אז אני צריך לקנות עוד ענף ערבה?, ואם צריך רק אחד אז למה מוכרים 3 או 2?, וגם צריך את כל ה-3 לקשור ביחד עם הלולב או מספיק רק אחד? 4. האתרוג צריך שיהיה בצבע צהוב או אפשר גם ירוק? ומה יותר מהודר?אם האתרוג הלמעלה שלו טיפה פונה הצידה, הוא כשר? ומה יותר מהודר? 5. אפשר מהרב איזה אתר של בדיקת ארבעת המינים אם הם כשרים או פסולים או מהודרים? או איזה דף או משהו? חג שמח
תשובה: ב"ה שלו-ם וברכה 1)שניהם כשרים. האשכנזים נוהגים שיהיו קצת פתוחים כדי שהעלים ינועו בזמן הנטילה. 2) 3) הדסים בצד ימין 2 ערבות בצד שמאל של שדרת הלולב  קו ישר של הלולב. 4) שניהם כשרים מהודר ישר. אסור שהיו נקודות שחורות ושלא יהיה חור באתרוג. 5),, חג שמח הרב חגי בר גיורא
שאלה: תשובה על הונאה - הבהרות: א. החברה שבבעלותי מייצרת אריזות למפעלים. לכל אריזה גרפיקה אחרת ומיפרט אחר שמחייב הדפסה יעודית, חומרים יעודיים, עיבוד עם דרישות מסוימות וכו. ב. המחירונים מתגבשים בדרך כלל הדדית עם הלקוח ומגדירים מחיר לכל מוצר שהוא מזמין באופן סדיר. ג. למוצר זה, ככלל שזכור לי, אכן לא היה מחיר מוסכם והלקוח רשם את המחיר ד. כך שעקרונית ניתן לומר שהמחיר שהוא הזמין היה על דעתו וכו. אבל חייבים לציין שהמחיר היה גבוה פי כמה מאריזות דומות אחרות, כך שיש מקום להנחה שהיתה פה טעות של קלדנות.(אם כי אם אני מנסה לשחזר את כוונתו לפני הטעות - כנראה שהמחיר לא היה מספק אותנו, אבל כמובן שלא היינו דורשים את המחיר הכל כך גבוה שרשמו ) ה. רציתי שוב להזכיר שלאחר מיספר שנים פניתי למנהל הרכש של החברה הציבורית והוא אמר לי שאם מדובר בכמה שנים - אין טעם, אין אפשרות ואין צורך לפתוח ענינים ישנים שכאלה שמאזניהם כבר ניסגרו. חג שמח השאלה נשאלה בהמשך לשאלה "תשובה על הונאה שנגרמה מצד טעות הלקוח "
תשובה: אינך צריך להחזיר את הפער. נימוק : לגבי אונאה וביטול מקח,הכלל הוא שצריך להחזיר עד שיראה לתגר או לקרובו.(ב"מ מט:-נ: ופוסקים על סוג' זו) במקרה שלך היה לחברה קבלה מפורטת ויכלו להראות לאנשי מקצוע שלהם המבינים ברכש.וממילא לא יהיה בעיה של אונאה יתר על כך זה עבר את המאזן השנתי של החברה כלומר כמה אנשים המבינים בתחום העסקי עברו על עסקה זו ולא ראו בה בעיה. היה אולי ניתן להגיד שהחברה לא שלחה את זה שפנה אליך בשביל שיקח מחיר גבוה וממילא השליחות תהיה בטלה.אבל זו אינה אחריות שלך לשכנע את החברה לבטל את המקח,ובגלל שזה לא גזל לא מוטל עליך להחזיר,ובזה שהראית למנהל הרכש יצאת ידי חובה גם לפנים משורת הדין הרב נוחם בלס
שאלה: קיום מצוות לאחר המוות - המשך 2: אני לא נכנס לדיון אם הוא המשיח אני שואל האם לפי"ז הוא יכול להיות המשיח.? השאלה נשאלה בהמשך לשאלה "קיום מצוות לאחר המוות - המשך"
תשובה: הרמב"ם בהלכות מלכים ומלחמותיהם (פרק י"א) כותב מספר תיאורים על מלך המשיח: המלך המשיח עתיד לעמוד, ולהחזיר מלכות בית דויד ליושנה הממשלה הראשונה, ובונה מקדש, ומקבץ נדחי ישראל.אל יעלה על דעתך שהמלך המשיח, צריך לעשות אותות ומופתים, ומחדש דברים בעולם, או מחייה מתים, וכיוצא בדברים אלו שהטיפשים אומרים  אין הדבר כן.ואם יעמוד מלך מבית דויד הוגה בתורה ועוסק במצוות כדויד אביו, כפי תורה שבכתב ושבעל פה, ויכוף כל ישראל לילך בה ולחזק בדקה, ויילחם מלחמות ה'--הרי זה בחזקת שהוא משיח: אם עשה והצליח, וניצח כל האומות שסביביו, ובנה מקדש במקומו, וקיבץ נדחי ישראל--הרי זה משיח בוודאי. ואם לא הצליח עד כה, או נהרג--בידוע שאינו זה שהבטיחה עליו תורה, והרי הוא ככל מלכי בית דויד השלמים הכשרים שמתו. יום טוב
שאלה: לעבור מקום בברכת המזון: 1. אם אני אוכלת בבית בסלון אני יכולה להגיד ברכת המזון בחדר שלי כדי להתרכז יותר? 2. האם לפני ברכת המזון צריך לנקות את השולחן ולהחזיר את החלה לשקית?
תשובה: 1. אם את רואה מהחדר את המקום בו ישבת ואכלת את יכולה לברך שם, ואם לא - רצוי להתאמץ ולברך בכוונה במקום האכילה, אולם אם מאוד קשה לך לכוון את יכולה לברך בחדר אחר (השו"ע קפד, א כותב לברך במקום הסעודה, ובמשנה ברורה שם כתב שאם יש לו מניעה לברך בחדר זה יכול לברך בחדר אחר אם רואה משם את מקומו, והוסיף שאם בשעת הברכה הייתה דעתו לברך בחדר האחר אפשר שיש להקל בשעת הדחק אפילו כשאינו רואה את מקומו. 2. השו"ע בסי' קפ סע' א כתב שאין להסיר המפה והלחם עד אחר ברכת המזון. וטעמו כדי שיהא ניכר לכל שמברכים על חסדו שהכין לנו המזון, וכן משום שהברכה אינה שורה על דבר ריק.
שאלה: צניעות הלבוש בצוואר האישה: עד כמה החולצה צריכה להיות סגורה? שמעתי שיש הסוברים 2 אצבעות ויש ממקום חיבור הצוואר לכתפיים. מה נכון? ואם כן יש לכך מקורות? השאלה נשאלה בהמשך לשאלה אישית
תשובה: לשואלת, הדבר ברור שאין חובה לכסות את הצוואר, כפי שעולה מלשון הרמב"ם (הל' חובל ומזיק פ"ד הט"ו) ש"פניה וצוארה" של אישה הם מקום גלוי. הגדרה מדויקת יותר מופיעה ב'תפארת שמואל' על הרא"ש (ברכות פ"ג סי' לז), שהאיסור לקרוא קריאת שמע הוא דווקא כנגד מקום מכוסה שבאישה, "לאפוקי מה שדרך נשים להיות מגולה, כגון הפנים והצואר וידים, אבל נראה בעיניי במקום שרגילות הנשים לגלות זרועותיהם ורגילין להיות פתוח עד סמוך לדדיה   השדיים  זהו מנהג רע וקורא אני בהם חוקים לא טובים וטפח באשה ערוה". לעניין זה נדרש בהרחבה רבה בספר 'לבושה של תורה' (פלק) ח"א סי' לד-לו, ולעניין השיפוע שבצדדי הצוואר כתב (בסי' לה) שכל החלק המאונך בצוואר וגם החלק שמשופע אבל יותר מאונך ממאוזן נחשב "צוואר" המותר בגילוי, ואילו החלק שיותר מאוזן ממאונך אינו "צוואר" וחייב בכיסוי. וטעמו, שאנו הולכים אחרי מה שנקרא "צוואר" בלשון בני אדם. לענ"ד על פי טעמו גם מה שבשיפוע של 45 מעלות הוא בגדר "צוואר". גם הביא שם בשם הרב פיינשטיין זצ"ל שכל המקום שדרך הגברים לענוד עליו את העניבה הרי הוא בכלל "צוואר" המותר בגילוי לנשים. ומצאתי גם מקור ב'דרישה' (או"ח סי' שג) בכיוון זה: "דסביב צווארה אף אם נפתח שם אין קפידא כל כך אם תיראה שם בשרה, יש נשים שדרכן להיות שם פרועות  כלומר, גלויות, מה שאין כן מצווארה ולמטה, ששם דרך הנשים להיות תמיד מכוסה"  ההקשר שבו הוא דן הוא הלכות שבת, האם אישה מקפידה לכסות מקום זה ולכן יש לחשוש שתסיר תכשיט כלשהו ברשות הרבים, ולכן מה שכתב "אין קפידא כל כך אם תיראה שם בשרה" אין פירושו שמצד ההלכה הדבר מותר, אלא שיש להניח שהאישה לא מקפידה על כך ולכן יש חשש שתסיר. מכל מקום, משתמע שמדובר בנשים הנוהגות כדת וכדין ובכל זאת יתכן שהאישה תגלה מקום זה ברשות הרבים. כמו כן מובא בשם הגרש"ז אוירבך זצ"ל (הליכות שלמה פ"כ הערה 22) ששקע בית הצוואר מותר במקום שנהגו כך. תמצית הדברים: מותר לגלות את הצוואר, ובכלל זה כל מה שנקרא בשפת בני אדם "צוואר" ולא "כתף" ו"חזה", ולכן מותר ללכת עם חולצה ללא צווארון (אציין שבפסקי תשובות סי' עה הערה 29 מופיעה דעה מחמירה יותר, ולענ"ד אינה מבוססת דיה). יחד עם זה, צריך להקפיד שמה שצריך לכסות יהיה מכוסה בכל מצב. החולצה צריכה להיות כזו שגם כשמתכופפים קדימה מה שאמור להיות מכוסה נשאר מכוסה.
שאלה: תפירה על בגד שנקנה ונמדד לפני האבלות: קניתי ומדדתי חולצה חדשה לפני הפטירה של אבא שלי, ואני רוצה להוסיף כובעון לחולצה מבד שנקנה לפני האבלות. האם מותר? ומועדים לשמחה! צפורה
תשובה: כאשר צריך בגד, מותר לקנות בשנת אבלות. תנוחמו מהשמיים.
שאלה: הרחבת חולצה בשנת אבל: האם מותר להרחיב חולצה שנקנתה עוד לפני שנת האבל בשנת אבל, ע"י הוספת בד?(אין לי הרבה חולצות כתחליף).!
תשובה: מותר
שאלה: מאוורר תקרה תלוי בסוכה: האם מאוורר המותקן מתקרת הסוכה שיורד יותר מארבעה טפחים ואורך הכנפיים יותר מארבעה טפחים. האם פוסל את כול הסכך או רק תחתיו.?
תשובה: כאשר המאוורר באמצע הסוכה בגודל של מעל 32 ס"מ על 32 ס"מ ורחוק מהסכך לכאורה פוסל. אך כאשר המאוורר חמתו מרובה מצילתו ועוד חלקו בתוך 4 טפחים בשני התנאים ביחד ניתן להקל. מקורות: תרכז,ד משנ"ב יא,טו. שעה"צ כא.פסק"ת שם הערה 10-11. הסוכה השלם מילואים שם ס"ק ג.
שאלה: מחיצות מחבלים בסוכה: קנינו סוכה שמורכבת ממוטות ברזל, מחיצות מבד וחבלים (על דרך לבוד) את החבלים למחיצות מתחתי על גבי קרסים ממתכת שיוצאים מהמוטות בגבהים "מתאימים להלכה". לאחר החג בדקתי את גובה החבל העליון וגיליתי שזה בדיוק בגובה של 75 ס"מ. לפי מה שידוע לי הדעה המקילה לגבי טפח היא 8 ס"מ. (80 ס"מ) האם בירכתי ברכות לבטלה בחג או שבדיעבד יצאתי ידי חובה?
תשובה: ב"ה שלו-ם וברכה אם הבדים מתוחים שלא זזים 3 טפחים הסוכה כשרה. חג שמח הרב חגי בר גיורא